ชิงร้อยชิงล้าน
ตลอดระยะเวลากว่า 28 ปีที่ออกอากาศมานี้ มีการปรับปรุงรูปแบบรายการ และเวลาการออกอากาศอยู่หลายครั้ง ปรับเปลี่ยนจากเดิมที่รายการมีเพียง 1 ชั่วโมง โดยออกอากาศทุกวันพุธ เวลา 22:00 - 23:00 น. ในชิงร้อยชิงล้าน (ยุคแรก) จนถึงยุค ชิงร้อยชิงล้าน ครั้งหนึ่งในชีวิต ต่อมาได้ขยายเวลาออกอากาศเพิ่มเป็น 2 ชั่วโมง ตั้งแต่วันพุธที่ 3 มกราคม พ.ศ. 2539 ในยุคของ ชิงร้อยชิงล้าน Supergame เป็นต้นมา จนกระทั่งในยุคของ ชิงร้อยชิงล้าน ทเวนตี้ เซ็นจูรี่ ตั๊ก ได้มีการเปลี่ยนแปลงวันออกอากาศเป็นทุกวันอังคาร เวลา 22:25 - 00:20 น. ตั้งแต่วันอังคารที่ 7 เมษายน พ.ศ. 2552 ซึ่งแต่เดิมออกอากาศทุกวันพุธมาโดยตลอด 19 ปีเต็ม จนกระทั่งในยุคของ ชิงร้อยชิงล้าน ซันไชน์ เดย์ ได้มีการมีเปลี่ยนแปลงวันและเวลาออกอากาศใหม่ เป็นทุกบ่ายวันอาทิตย์ ตั้งแต่วันอาทิตย์ที่ 1 มกราคม พ.ศ. 2555 จนถึงปัจจุบัน ซึ่งถือเป็นการเปลี่ยนแปลงครั้งใหญ่ เพราะชิงร้อยชิงล้านได้ออกอากาศในเวลากลางคืนหลังเวลา 22:00 น. มาตลอดระยะเวลา 22 ปี
ศึกวันดวลเพลง
เงินรางวัลขั้นการันตี
ในรูปแบบที่ 4 จะมีกติกาเหมือนกับรูปแบบที่สองและรูปแบบที่สาม แต่ลดจำนวนครั้งการแข่งขันลงเพื่อให้เข้าถึงรางวัลแจ็คพอต 1,000,000 บาทได้ง่ายขึ้น คือจากเดิมแข่ง 21 นัด เป็นแข่ง 15 นัด และจะต้องเตรียมเพลงทั้งหมด 20 เพลง เพื่อใช้ในการแข่งขัน และมีขั้นการันตีแค่ 3 ขั้น เท่านั้น ได้แก่ 10,000 บาท 50,000 บาท และ 90,000 บาท และ 3 ตัวช่วย จะกลับมาใช้งานได้อีกครั้ง หากเป็นแชมป์ 12 สมัย นอกจากการลดจำนวนการแข่งขันแล้ว ยังมีการเปลี่ยนรูปแบบการแข่งขันใหม่ทั้งหมด โดยผู้เข้าแข่งขันจะต้องเลือกผู้ท้าชิง 1 ใน 4 คนจากตัวเลือกที่มีให้ ซึ่งทั้ง 4 คน จะร้องเพลงเขย่าบัลลังก์ที่ปรากฏอยู่บนหน้าจอ โดยผู้เข้าแข่งขันจะได้ฟังเสียงร้องส่วนหนึ่ง ก่อนจะไปเจอตัวจริง และในรอบ 3 ด่านสุดท้ายสู่เงินล้าน แชมป์จะได้แข่งกับเหล่าแชมป์เก่าของรายการศึกวันดวลเพลง ยิ่งเงินรางวัลสูงขึ้น แชมป์ที่เข้าแข่งขันก็จะยิ่งดุดันมากขึ้น และเมื่อเป็นแชมป์ครบ 15 สมัย รับเงินรางวัลแจ๊คพ็อต 1,000,000 บาททันที ในรูปแบบนี้มีการเปลี่ยนชื่อรายการใหม่เป็น "ศึกวันดวลเพลง นักสู้ลูกทุ่ง" จะเริ่มออกอากาศวันที่ 30 ตุลาคม 2561 เป็นต้นไป